open-index/open-wikipedia-markdown huggingface dataset:
Միխաին Լոպես

**Միխաին Լոպես Նունյես** (, ), հունա-հռոմեական ոճի կուբացի ըմբիշ։ Առավել տիտղոսակիր հունա-հռոմեկան ոճի ըմբիշներից մեկն է պատմության մեջ, օլիմպիական հնգակի չեմպիոն է, աշխարհի հնգակի չեմպիոն, աշխարհի եռակի փոխչեմպիոն, համաամերիկյան խաղերի հնգակի հաղթող, համաամերիկյան առաջնության իննակի հաղթող։

## Միխաին Լոպեսի ելույթները խոշոր մրցաշարերում
**[[Ամառային օլիմպիական խաղեր]]**
* 2004 — Աթենք — մինչև 120 կգ — 5-րդ տեղ
* 2008 — Պեկին — մինչև 120 կգ — ոսկե մեդալ
* 2012 — Լոնդոն — մինչև 120 կգ — ոսկե մեդալ
* 2016 — Ռիո դե Ժանեյրո — մինչև 130 կգ — ոսկե մեդալ
* 2020 — Տոկիո — մինչև 130 կգ — ոսկե մեդալ
* 2024 — Փարիզ — մինչև 130 կգ — ոսկե մեդալ

**Աշխարհի առաջնություն**
* 2001 — Պատրաս — մինչև 130 կգ — 6-րդ տեղ
* 2002 — Մոսկվա — մինչև 120 կգ — 13-րդ տեղ
* 2003 — Կրեթեյ — մինչև 120 կգ — 16-րդ տեղ
* 2005 — Բուդապեշտ — մինչև 120 կգ — 1-ին տեղ
* 2006 — Գուանչժոու — մինչև 120 կգ — 2-րդ տեղ
* 2007 — Բաքու — մինչև 120 կգ — 1-ին տեղ
* 2009 — Հերնինգ — մինչև 120 կգ — 1-ին տեղ
* 2010 — Մոսկվա — մինչև 120 կգ — 1-ին տեղ
* 2011 — Ստամբուլ — մինչև 120 կգ — 2-րդ տեղ
* 2014 — Տաշքենդ — մինչև 130 կգ — 1-ին տեղ
* 2015 — Լաս Վեգաս — մինչև 130 կգ — 2-րդ տեղ

**Համաամերկյան խաղեր**
* 2003 — Սանտո Դոմինգո — մինչև 120 կգ — 1-ին տեղ
* 2007 — Ռիո դե Ժանեյրո — մինչև 120 կգ — 1-ին տեղ
* 2011 — Գվադալախարա — մինչև 120 կգ — 1-ին տեղ
* 2015 — Տորոնտո — մինչև 130 կգ — 1-ին տեղ

**Համաամերկյան առաջնություն**
* 2002 — Մարակայբո — մինչև 120 կգ — 1-ին տեղ
* 2003 — Գվատեմալա — մինչև 120 կգ — 2-րդ տեղ
* 2004 — Գվատեմալա — մինչև 120 կգ — 1-ին տեղ
* 2005 — Գվատեմալա — մինչև 120 կգ — 1-ին տեղ
* 2006 — Ռիո դե Ժանեյրո — մինչև 120 կգ — 1-ին տեղ
* 2007 — Սան Սալվադոր — մինչև 120 կգ — 1-ին տեղ
* 2008 — Կոլորադո Սփրինգս — մինչև 120 կգ — 1-ին տեղ
* 2009 — Մարակայբո — մինչև 120 կգ — 1-ին տեղ
* 2012 — Կոլորադո Սփրինգս — մինչև 120 կգ — 1-ին տեղ
* 2014 — Մեխիկո — մինչև 130 կգ — 1-ին տեղ

## Հետաքրքիր փաստեր
* Սկսած 2000-ականների վերջերից Լոպեսի հիմնական հակառակորդը հանդիսանում է Թուրքիայի ներկայացուցիչ Ռիզա Կայաալփը։ Այդ դասական դիմակայության վեց մենամարտերի արդյունքում Լոպեսը տարել է չորս հաղթանակ։
* Դասական դիմակայություն էր ձևավորվել նաև Լոպեսի և ՌԴ ներկայացուցիչ Խասան Բարոևի միջև, ընդ որում առաջին երկու մենամարտերում հաղթել էր Բարոևը, վերջին երկուսում՝ Լոպեսը։
* Լոպեսը հինգ մենամարտ է անցկացրել Հայաստանի ներկայացուցիչ Յուրի Պատրիկեևի դեմ՝ պարտվելով նրան միայն առաջին մենամարտում, երբ Պատրիկեևը դեռևս հանդես էր գալիս ՌԴ դրոշի ներքո։
* Նրա ավագ եղբայր Միկել Լոպես Նունյեսը զբաղվել է բռնցքամարտով և 2004 թվականի Աթենքի օլիմպիական խաղերում գերծանր քաշային կարգում նվաճել է բրոնզե մեդալ։

## Ծանոթագրություններ


## Արտաքին հղումներ
* Միխաին Լոպեսի Նունյեսի վիճակագրությունը մրցաշարերում; iat.uni-leipzig.de 
* Միխաին Լոպեսի օլիմպիական վիճակագրությունը; sports-reference.com  

Կատեգորիա:Կուբացի ըմբշամարտիկներ
Կատեգորիա:Ըմբշամարտի աշխարհի չեմպիոններ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Օլիմպիական մարզիկներ Կուբայից
Կատեգորիա:2024 թվականի Ամառային օլիմպիական խաղերի չեմպիոններ
Տզկանեփ

**Տզեղիճ** (), (պարսկ.գերչակ), իշակաթնուկազգիների ընտանիքի բազմամյա, ծառանման բույսերի ցեղ։ Մշակության մեջ հայտնի է սովորական տզկանեփ (*R․ communis*), որն ստորաբաժանվում է մի քանի ենթատեսակների։

Վերջին տարիներին ՀՀ-ում լայնորեն կիրառվում է կանաչապատման մեջ՝ որպես գեղազարդիչ բույս։ Տզկանեփը ջերմա-, լուսա-, խոնավասեր է։

## Տարածում
thumb|200px|left|Տզկանեփ սովորական Բուսաբանական նկարազարդումը ''Köhler's Medizinal-Pflanzen'' տեղեկագրքից, 1887
Հայրենիքում՝ Հյուսիս-Արևելյան Աֆրիկայում, տզկանեփը․ թուփ է կամ ծառ՝ մինչև 10 մ բարձրությամբ։ Այստեղ, ինչպես նաև արևադարձային կամ մերձարևադարձային այլ շրջաններում, մշակվում է որպես երկամյա, եռամյա կամ միամյա, իսկ բարեխառն կլիմա ունեցող շրջաններում (Իտալիա, Չինաստան, Աֆղանստան, Հյուսիսային Ամերիկա)՝ միայն միամյա կուլտուրա։

Տզկանեփի լավագույն նախորդներն են աշնանացան ցորենը, գարին, հատիկաընդեղեն բույսերը։

## Կենսաբանական նկարագիր
Սովորական Տզկանեփը․ ունի առանցքային արմատ։ Ցողունը սնամեջ է՝ ուժեղ ճյուղավորված, տերևները բլթակավոր են, ծաղկաբույլը՝ ողկույզ, ծաղիկները՝ բաժանասեռ։ Արական ծաղիկները դասավորված են ողկույզի առանցքի ներքևի, իգականները՝ վերևի մասում։ Ծաղկաբույլը ողկույզ է, ծաղիկները՝ բաժանասեռ։ Պտուղը երկբուն տուփիկ է, յուրաքանչյուր բնում՝ 1 սերմ։ Սերմերը ձվաձև են։ 1000 սերմի զանգվածը 70-1000 գ է։

## Քիմիական կազմ
Բույսի բոլոր մասերը պարունակում են ռիցին սպիտակուց և ռիցինին ալկալոիդ, ճարպայուղեր, որոնք թունավոր են մարդկանց և կենդանիների համար։

## Մշակություն
Տզկանեփը ջերմասեր, լուսասեր, խոնավասեր բույս է։ Սերմերը ծլում են 15&nbsp;°C ջերմաստիճանի պայմաններում։ Ծիլերը ցրտահարվում են - 1&nbsp;°C սառնամանիքից։ Հողերի նկատմամբ պահանջկոտ է։ Խաչաձև փոշոտվող է։ Փոշոտումը՝ քամու միջոցով։

Դաշտը պարարտացվում է գոմաղբով (15-20 in/հա), ֆոսֆորով (60 կգ/հա), ազոտով (45 կգ/հա)։ Ցանքի նորման խոշորասերմի համար՝ 50-60, մանրասերմի համար՝ 20-30 կգ/հա։ Ցանքը կատարվում է 70x70 սմ սնման մակերեսով։ Բնում թողնում են 2-3 բույս, 8-10 սմ խորությամբ։ Բերքը հավաքում են ԿԿԱ-6 կոմբայնով։

## Նշանակություն
Տզկանեփի սերմերից ստանում են գերչակաձեթ (48-55%), որն օգտագործվում է բժշկության, ավիացիայի, մանուֆակտուրային, կաշվի, օճառի, ներկերի արտադրության մեջ։ Տզկանեփի քուսպը լավ պարարտանյութ է և վնասազերծումից հետո պիտանի է որպես կեր։

### Բժշկության մեջ
Բժշկության մեջ գերչակաձեթն օգտագործում են որպես լուծողական, իսկ գերչակաձեթ պարունակող քսուքներով ու բալզամներով բուժում են վերքերը, այրվածքներն ու խոցերը։

## Սինոնիմիկա
;Դասի հոմանիշները
* 
;Տեսակների հոմանիշները

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


## Արտադրություն

## Գրականություն
* 

## Արտաքին հղումներ
* ''Клещевина'' на сайте USDA NRCS 

Կատեգորիա:1753 թվականին նկարագրված բույսեր
Կատեգորիա:Բույսեր այբբենական կարգով
Կատեգորիա:Թունավոր բույսեր
Կատեգորիա:Ծաղկավոր բույսեր
Եղիշե Շեկ-Հովսեփյան

**Եղիշե Թադևոսի Շեկ-Հովսեփյան** (), հայ խորհրդային դատաբժիշկ։ Բժշկական գիտությունների թեկնածու (1936 թ.), պրոֆեսոր (1936 թ.)։

## Կենսագրություն
1916 թվականին ավարտել է Օդեսայի համալսարանի բժշկական ֆակուլտետը։ 1916-1922 թվականներին եղել է հայկական կարմիր բանակի զորա-սանիտարական վարչության կազմակերպչական բաժնի պետ։ 1922-1925 թվականներին աշխատել է Երևանի համալսարանի բժշկական ֆակուլտետի անատոմիայի, 1925-1927 թվականներին՝ տեղագրական անատոմիայի և օպերատիվ վիրաբուժության ամբիոններում, 1929-1939 թվականներին՝ դատական բժշկության, 1938 թվականից՝ միաժամանակ ախտաբանական անատոմիայի ամբիոնների վարիչ, Երևանի բժշկական ինստիտուտի ռեկտոր։ Եղել է Երևանի և ՀԽՍՀ առժողկոմատի դատաբժշկական գլխավոր փորձագետը։ Շեկ-Հովսեփյանի նախաձեռնությամբ Երևանի բժշկական ինստիտուտում հիմնվել է դատական բժշկության թանգարան, 1929 թվականին՝ իրեղեն ապացույցների լաբորատորիա։

Շեկ-Հովսեփյանի գիտական աշխատանքները (մեծ մասն անտիպ են) վերաբերում են դատական բժշկության և քրեագիտության հարցերին, տարիքի որոշման, մատների անտեսանելի հետքերի հայտնաբերման, պոկված թղթի նույնության որոշման մեթոդներին։

## Ծանոթագրություններ

Կատեգորիա:Բժշկական գիտությունների թեկնածուներ
Կատեգորիա:ԵՊԲՀ ռեկտորներ
Կատեգորիա:Հայ բժիշկներ
Կատեգորիա:Հայ պրոֆեսորներ
Շարիաթ

[240px|մինի|[Թալիբանի ներկայացուցիչը մտրակով հարվածում է կանանց՝ տեղական շարիաթի օրենքները ենթադրաբար խախտելու համար]]
**Շարիաթ**, **շարիաթական օրենք**, **իսլամական օրենք** (, *շարիա* - *ճշմարիտ ուղի, գործելակերպ*), իսլամի կրոնական և իրավական օրենքների ժողովածու, որը մշակվել է Արաբական խալիֆայությունում՝ 7-12-րդ դարերում։ Կազմում է իսլամական ավանդույթի մասը։

Մուսուլմանների կրոնական հիմնական պարտավորությունների մասին պատվիրաններից բացի, ընդգրկում է սեփականության, պետականության, պարտավորական, ժառանգական, քրեական, քաղաքացիական, ընտանեկան, դատավարական և իրավունքի այլ նորմեր։ Շարիաթի աղբյուր են՝ Ղուրանը, Հադիսը, սուննան, իջման (իսլամի քարոզիչների ասույթներ) և ղիյասը (Ղուրանի և սուննայի մեկնաբանություն)։

Շարիաթը քարոզում է հնազանդություն տերերին, համբերություն, հավատարմություն, մարդու կողմից մարդու շահագործում, այլակրոն ազգերի և ժողովուրդների նկատմամբ կրոնական ու ազգային թշնամանք, կնոջը՝ անվերապահ հնազանդություն տղամարդուն։ Արաբ, թուրք, և պարսիկ նվաճողները շարիաթը օգտագործում էին իրենց տիրապետության տակ գտնվող ժողովուրդների (սլավոններ, հունգարացիներ, հույներ, հայեր, վրացիներ և այլն) անօրինակ հարստահարումը, նրանց նկատմամբ ազգային անհանդուրժողականությունը հիմնավորելու նպատակով։

Իսլամադավան երկրների մեծ մասում (Սաուդյան Արաբիա, Պակիստան, Հյուսիսային Աֆրիկայի երկրներ և այլն) շարիաթի նորմերը ներառված են աշխարհիկ օրենսդրության մեջ։ Շարիաթը պահպանվում է որպես իրավունքի աղբյուր և իսլամի գաղափարախոսության հիմքերից է։

Շարիաթի կիրառումը ներկայումս ամենաթեժ քննարկվող թեմաներից է աշխարհում։ Նիգերիայում շարիաթը ոչ մուսուլմաններին պարտադրելու հետևանքով բռնկվել են միջհամայնքային ընդհարումներ։ Ենթադրաբար Սուդանի բաժանումը պայմանավորված է եղել նաև երկրում շարիաթ մտցնելու հետևանքով։ Որոշ երկրներ, որոնք բնակեցված են իսլամադավան փոքրամասնություններով, թույլ են տալիս տվյալ համայնքներում գործադրել շարիաթի հիման վրա գործող ընտանեկան օրենքներ։ Շարունակաբար բանավաճեր են ընթանում այն մասին, թե արդյոք շարիաթը համատեղելի է աշխարհիկ պետական կարգերի, մարդու իրավունքների, մտքի ազատության և կանանց իրավունքների հետ։

## Ծանոթագրություններ

Կատեգորիա:Արաբական բառեր և արտահայտություններ
Կատեգորիա:Իսլամական տերմիններ
Կատեգորիա:Շարիաթ
Փափուռի (պար)

thumb|Փափուռին Մասունք ազգագրական երգի-պարի խմբի կատարմամբ
**Փափուռի պարը** չարխափան պար է։ Պարվել է չար ու բացասական ուժերին վանելու նպատակով։

## Ստուգաբանություն
*Փափառա* բառը կարող է ստուգաբանվել որպես ծեծ, մանրում, փշրում, խիստ պատժում, հարված ֆիզիկական և բարոյական առումով կամ աղետ, պատուհաս։

## Խորհուրդը
Փափուռի պարի մեջ առկա են այնպիսի շարժումներ, ինչպիսիք են ծափը, ոտքով հարվածելը և «չաթմա» զարկելը։ Ըստ ավանդույթի՝ ծափերի միջոցով վախեցվում էին չար ուժերը, իսկ կրունկով կամ թաթով հարվածելով գետնին՝ ժողովուրդը հարվածում էր նրանց գլխին ու աչքերին։
Չաթման նույն ծնկածալն է։ Հայերենում օգտագործվում է «զարկել» բայի հետ՝ *չաթմա զարկել*, և փոխարինում է ավելի հասկանալի «պպզել» բային։ Բառը հավանաբար գալիս է քրդերենից։ *Չատմե* – քրդերեն եզների լծի հարելաձողն է և շարժումը այդպես է կոչվում հավանաբար այն պատճառով, որ ծնկածալող մարդու ոտքերը նման են հարելաձողի։

## Պարային քայլեր
Պարն ունի երկու հատված՝ դանդաղ և արագ։ Արագ և դանդաղ մասերի շարժումները, որպես կանոն, չեն տարբերվում։ Դանդաղ մասի ժամանակ զսպանակային են շարժումները, իսկ արագ մասի ժամանակ արդեն դրանք վերածվում են թռիչքների։
* պարն սկսվում է քայլով դեպի աջ՝ ձախ ոտքը խաչվելով անցնում է աջ ոտքի վրայով
* ձախ ոտքը բարձրանում և ծալվում է հետ և իջնելուց հետո կրունկով հարվածում գետնին, իր սովորական դիրքից մի քիչ առաջ
* այնուհետև աջ ոտքն է կատարում նույն գործողությունը, կրունկով հարվածում իր դիրքից մի քիչ առաջ և նաև հետո կողք
* ոտքերը միանում են իրար, տեղում կատարվում է զսպանակային խաղ։

## Ծանոթագրություններ

## Արտաքին հղումներ
* Փափուռի - ուսուցողական հոլովակ
* Փափուռին Իսպանիայում` «Կարին» ավանդական երգի-պարի խմբի կատարմամբ
* Ուս ուսի. Փափուռի
Բորիս Շերեմետև

**Կոմս Բորիս Պետրովիչ Շերեմետև** (, ), ռուս զորավար և դիվանագետ, կոմս (1706), գեներալ-ֆելդմարշալ (1701)։

1685-1687 թվականներին մասնակցել է Ռեչ Պոսպոլիտայի հետ «Հավիտենական խաղաղության» և Ավստրիայի հետ դաշնակցային պայմանագիր կնքելու բանակցություններին, 1695-1696 թվականների Ազովյան արշավանքներին։ 1697-1699 թթ․ կատարել է դիվանագիտական հանձնարարություններ Լեհաստանում, Ավստրիայում, Իտալիայում և Մալթա կղզում։ Որպես հրամանատար աչքի է ընկել 1700-1721 թթ․ Հյուսիսային պատերազմում, Նարվայի ճակատամարտում (1700) ղեկավարել է ազնվականական հեծելազորը, 1701-1705 թթ․՝ զորահրամանատար Լիվոնիայում։ Ճնշել է 1705-1706 թթ․ Աստրախանի ապստամբությանը։ Պոլտավայի ճակատամարտում (1709) գլխավորել է մարտակարգի կենտրոնի զորքերը։ 1710 թ․ Շերմետևի ղեկավարությամբ ռուսական զորքերը գրավել են Ռիգան։ 1711 թ․ Պրուտյան արշավանքում ղեկավարել է բանակի գլխավոր ուժերը։ 1712-1713 թթ․ եղել է հարավային (թուրքական սահմանի վրա) սահմանները հսկող բանակի հրամանատար, 1715-1717 թվականներին՝ կորպուսի հրամանատար Պոմերանիայում և Մեկլենբուրգում։

## Ծանոթագրություններ

## Գրականություն
* Советская историческая энциклопедия. — 1976. Т. 16, с. 256
* Барсуков А. П. Род Шереметевых. Кн. 1—8. — СПб., 1881—1904.
* Заозерский А. И. Фельдмаршал Б. П. Шереметев. — М.: Наука 1989. — 307 с.: ил.
* История государства Российского: Жизнеописания. XVIII век. — М.: Изд-во «Кн. палата», 1996. — С. 49—57.
* История Северной войны 1700—1721 гг. / Отв. ред. И. И. Росту-нов. — М.: Наука, 1987. − 212 с.: ил., карт. (См. Указ. имен).
* Мышлаевский А. З. Фельдмаршал граф Б. П. Шереметев: Военно-походный журнал 1711 и 1712 гг. — СПб.: Воен.-учен. к-т Гл. штаба 1898. — 212 с.
* Павленко Н. И. Птенцы гнезда Петрова: [Б. П. Шереметев, П. А. Толстой, А. В. Макаров]. — 2-е изд. — М.: Мысль 1988. — С. 12—115.
* Письма Петра Великого, писанныя к генерал-фельдмаршалу… графу Борису Петровичу Шереметеву. — М. Имп. университет, 1774. 172 с.

Կատեգորիա:Ռուս զորավարներ
Կատեգորիա:Ռուս դիվանագետներ
Կատեգորիա:Դիվանագետներ այբբենական կարգով
Կատեգորիա:Ռուս գեներալներ
Շեյթան-Դաղ

**Շեյթան Դաղ**, բրոնզի և երկաթի դարերի դամբարանադաշտ համանուն լեռան հյուսիսային լանջին (Հայաստանի Լոռու մարզում, Այրում կայարանից արևմուտք)։ 1887-1888 թվականներին Շեյթան Դաղում պեղումներ է կատարել ֆրանսիական հնագետ Ժակ դը Մորգանը և պեղումների արդյունքներն ուղարկել Փարիզի Տրոկադերո Ազգագրական թանգարան։ Պեղվել է 138 դամբարան։ Դրանք 4 սալաքարից կազմված քառանկյուն արկղեր են՝ ծածկված մեկ կամ մի քանի խոշոր սալաքարերով, երբեմն՝ քարակամարով։ Որոշ նոր գերեզմաններ կառուցել են հների վրա դրանց ծածկը դարձնելով հատակ։ Հանգուցյալները հողով ծածկված չեն եղել։ Յուրաքանչյուր դամբարանում եղել է մեկական կմախք՝ զանազան առարկաների հետ։ Շեյթան Դաղից հայտնաբերվել են հիմնականում բրոնզե, նաև՝ երկաթե առարկաներ (ուշ բրոնզի և վաղ երկաթի դարերի նիզակներ, դաշույններ, նետասլաքներ, ուլունքներ, գինդեր, ապարանջաններ, գնդասեղներ, գոտի և այլն), արծաթե մանյակ, կավե կճուճներ ու սափորներ։

## Գրականություն
* Լալայան Ե․, Դամբարանների պեղումները խորհրդային Հայաստանում, Ե․, 1931։

Կատեգորիա:Դամբարանադաշտեր
Կատեգորիա:Երկաթի դար
Կատեգորիա:Բրոնզի դար
Կարլ Վիլհելմ Շեելե

**Կարլ Վիլհելմ Շեելե** (, դեկտեմբերի 9, 1742, Շտրալզունդ, Շվեդիա - մայիսի 21, 1786, Չյոպնգ, Շվեդիա), շվեդ քիմիկոս, դեղագործ։ Շվեդական թագավորական ԳԱ անդամ (1775)։

## Կենսագրություն
Կարլ Վիլհելմ Շեելեն ծնվել է 1742թ. դեկտեմբերի 9-ին, Շտրալզունդ քաղաքում, որը այդ ժամանակ մտնում էր Շվեդիայի կազմի մեջ՝ գարեջրագործի և վաճառականի ընտանիքում։

Սովորել է Շտրալզունդի մասնավոր դպրոցում, իսկ 1757 թվականին տեղափոխվել Գյոթեբորգ։ Նրա ծնողները չունեին միջոցներ, նրան բարձրագույն կրթություն տալու համար, նա դարձավ դեղագործի աշակերտ և սկսեց զբաղվել ինքնուսուցմամբ։ Աշխատելով դեղատանը, Շեելեն հասավ մեծ հաջողությունների քիմիայի ոլորտում։ Շեելեն Գյոթեբորգում աշխատեց 8 տարի, ապա տեղափոխվեց Մալմյո, որտեղ դեղագործական լաբորատորիայում կարողացավ զբաղվել գիտական ուսումնասիրություններով։ Հետագայում Շեելեն աշխատել է Ստոկհոլմի (1768-1769), Ուպպսալի (1770-1774) դեղատներում։

Շեելեն հայտնաբերել է անօրգանական և օրգանական մի շարք միացություններ։ 1774 թվականին նա ցույց տվեց, որ պիրոլիզը իրենից ներկայացնում է անհայտ մետացների միացություն։ 1778 թվականին մոլիբդենի բնական հանքանյութերից նա ստացավ մոլիբդենի եռօքսիդը, իսկ 1781 թվականին վոլֆրամի եռօքսիդը։

Շեելեն ֆլոգիստոնի տեսության կողմնակից էր։ Ստացել և ուսումնասիրել է բազմաթիվ օրգանական և անօրգանական նյութեր՝ գինեթթուն, սիլիցիումի ֆտորիդը, ֆտորջրածնական և սիլիցիումֆտորջրածնական թթուները, քլորը, արսենական թթուն, թրթնջկաթթուն, կաթնաթթուն, մոլիբդենական և վոլֆրամական անհիդրիդները, կապտաթթուն, գլիցերինը, լիմոնաթթուն, խնձորաթթուն, գազաթթուն, կալիումի պերմանգանատը (KMnO4), ծծմբաջրածինը (H2S) և այլն։ Ավելի վաղ, քան Պրիստլին ստացել է թթվածինը (1772), բայց այդ մասին հաղորդել է միայն 1777 թվականին։ Նրա անվամբ է կոչվում շեելիտ միներալը։

Մկնդեղի, սնդիկի, կապարի, դրանց միացությունների և, հնարավոր է, հիդրոֆլորաթթվի, ինչպես նաև այլ նյութերի համակցված ազդեցությունը Շեելեի վրա մեծ ազդեցություն թողեց, և նրա առողջությունը մեծապես տուժեց հաճախակի փորձերից՝ առանց պատշաճ օդափոխության։ 1785թ. աշնանը Շեելեի մոտ ի հայտ եկել երիկամային, իսկ 1786թ. սկզբին՝ մաշկային հիվանդության ախտանիշներ։ Հիվանդությունը այնքան էլ հյուծել օրգանիզմը, որ նա կանխազգացել էր իր վաղաժամ մահը։ Շեելեն մահացել է 1786թ. մայիսի 21-ին, 43 տարեկան հասակում։ Որոշ աղբյուրներ գրում են, որ նա մահացել է ցիանական թթվի, որոշները՝ սնդիկի թունավորումից։

## Ծանոթագրություններ

## Գրականություն
* Шееле, Карл-Вильгельм // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.
* 
* 
* 
* 
* 
* 
* 
* 
* 
* 

## Արտաքին հղումներ
* Scheele, ''Chemical Observations and Experiments on Air and Fire'' (1780 translation)
*Excerpts from the Chemical Treatise on Air and Fire
* ''Carl Wilhelm Scheele's d. Königl. Schwed. Acad. d. Wissenschaft Mitgliedes, Chemische Abhandlung von der Luft und dem Feuer'' in German (source of an above lab equipment image)

Կատեգորիա:Գերմանացի քիմիկոսներ
Կատեգորիա:Շվեդ քիմիկոսներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ուփսալայի համալսարանի շրջանավարտներ
Էդուարդ Շևարդնաձե

**Էդուարդ Ամբրոսիս ձե Շևարդնաձե**․ (, ), վրացի քաղաքական գործիչ, Վրաստանի կոմունիստական կուսակցության կենտկոմի առաջին քարտուղար (1972-1985), ԽՍՀՄ արտաքին գործերի մինիստր (1985-1990), Վրաստանի 2-րդ նախագահ (1995-2003)։

Ծնվել է 1928 թվականին, Խորհրդային Վրաստանի (ԱԽՖՍՀ) Մամաթ գյուղում։ 1946 թվականին թվականներին դարձել է Վրաստանի կոմերիտմիության (ԼԿԵՄ) անդամ։ 1951 թվականին ավարտել է Վրաստանի կոմունիստական կուսակցության Կենտկոմին կից կուսակցական դպրոցը, 1960 թվականին՝ Քութայիսի մանկավարժական ինստիտուտի պատմության ֆակուլտետը։ 1956 թվականից եղել է Վրաստանի ԼԿԵՄ Կենտկոմի 2-րդ, 1957 թվականից՝ առաջին քարտուղար։ 1961 թվականին նշանակվել է Վրաստանի կոմկուսի Մցխեթի շրջկոմի, 1963 թվականին Թբիլիսիի Պերվոմայսկի շրջկոմի առաջին քարտուղար։ 1964 թվականին նշանակվել է ՎԽՍՀ հասարակական կարգի պահպանության նախարարի առաջին տեղակալ, 1965 թվականից՝ նախարար։ 1976 թվականին դարձել է ԽՄԿԿ Կենտկոմի անդամ, 1978 թվականին՝ ԽՄԿԿ Կենկոմի քաղբյուրոյի անդամության թեկնածու։

1972-1985 թվականներին ստանձնել է ՎԿԿ կենտկոմի առաջին քարտուղարի պաշտոնը։ 1985 թվականին Գորբաչովի կողմից նշանակվել է ԽՍՀՄ արտաքին գործերի մինիստր։

Խորհրդային Միության կազմալուծումից (1991) և Վրաստանի Հանրապետության 1-ին նախագահ Զվիադ Գամսախուրդիայի հրաժարականից հետո Շևարդնաձեն դառնում է երկրի նախագահը։ Պաշտոնապես ընրվել է 1995 թվականին։ Շևարնաձեի նախագահական տարիներն ուղեկցվել են կոռուպցիայի ահռելի աճով և հովանավորչությամբ։ 2003 թվականի ընտրությունների ժամանակ ընտրակեղծիքների մեղադրանքները և համընդանուր դժգոհությունները հանգեցրեցին Վրաստանում լայնամսշտաբ բողոքի ցույցերի (Վարդերի հեղափոխություն)։ Ի վերջո, Շևարդնաձեն հրաժարական տվեց։ Մահացել է 2014 թվականին։

## Ծանոթագրություններ

Կատեգորիա:Վրաստանի քաղաքական գործիչներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Վրաստանի նախագահներ
Կատեգորիա:Խորհրդային դիվանագետներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԽ 9-րդ գումարման պատգամավորներ
Կատեգորիա:ԽՍՀՄ ԳԽ 10-րդ գումարման պատգամավորներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:Անձինք Թբիլիսիից
Կատեգորիա:21-րդ դարի վրացի քաղաքական գործիչներ
Կատեգորիա:Վրաստանի պետական գործիչներ
Կատեգորիա:ԽՄԿԿ 27-րդ համագումարի պատվիրակներ
Կատեգորիա:Վրաստանի վարչապետներ
Կատեգորիա:Երևանի պատվավոր քաղաքացիներ
Կատեգորիա:Պետության ղեկավարներ
Կատեգորիա:ԽՄԿԿ 21-րդ համագումարի պատվիրակներ
Կատեգորիա:ԽՄԿԿ 25-րդ համագումարի պատվիրակներ
Կատեգորիա:Վրաստանի նախարարներ
Կատեգորիա:ԽՍՀՄ ՊԱԿ սպաներ
Կատեգորիա:Թբիլիսիի պատվավոր քաղաքացիներ
Կատեգորիա:ԽՄԿԿ 26-րդ համագումարի պատվիրակներ
Կատեգորիա:Վրացի հասարակական գործիչներ
Մարգո Ալբերտ

**Մարգո Ալբերտ** (), դերասանուհի և պարուհի, ունի մեքսիկական ծագում։

## Կենսագրություն
Մարիա Մարգարիտա Գուալալուպե Տերեսա Էստելա Բոլադո դե Կաստիլիան ծնվել է 1917 թվականի մայիսի 10-ին Մեխիկոյում (Մեքսիկա), մահացել է ուղեղի քաղցկեղից 1985 թվականի հուլիսի 17-ին, Լոս Անջելեսում։ Մարգոն, որպես դերասանուհի, խաղացել է բազմաթիվ ամերիկյան կինոֆիլմերում ու հեռուստասերիալներում, որոնցում հանդես է եկել երկրորդական դերերով։

## Ընտանիք
Մարգոն ամուսնացած էր դերասան Ֆրանկսիս Լեդերի հետ, նրանց ամուսնությունը տևեց 3 տարի ՝ 1937 թվականից մինչև 1940 թվականը։ 1945 թվականի դեկտեմբերի 5-ին Մարգոն ամուսնանում է դերասան Էդին Ալբերտի հետ, և ամուսնացած մնում մինչև իր կյանքի վերջ՝ 1985 թվականը։ Նրանք միասին ապրում էին Լոս Անջելեսում։ Նրանց որդին՝ Էդուարդ Ալբերտը դառնում է դերասան, իսկ իրենց որդեգրած աղջիկը՝ բիզնես մենեջեր։

## Ծանոթագրություններ

Կատեգորիա:Մեքսիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի պարուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Քաղցկեղից մահացածներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բեմական կեղծանուններ
Բանդա (ֆիլմ)

**«Բանդա»**, կատակերգական սկետչեր իրենց բանդա անվանող 3 մտերիմ ընկերների արկածների մասին։ Պրեմիերան կայացել է 2000 թվականի մայիսի 15-ին։

## Սյուժե
3 անհաջողակ, տարօրինակ և հիմար երիտասարդ` Յուրա, Նորիկ և Ոսկան։ Աննպատակ թրև գալով քաղաքով, անվերջ անախորժությունների մեջ են ընկնում։ Իրենց կյանքը դասավորելու նպատակով նրանք փորձում են աշխատանքի տեղավորվել և, նույնիսկ, համարձակվում են բանկ կողոպտել։

Գլխավոր դերերում հանդես են եկել Հայկ Մարությանը, Մկրտիչ Արզումանյանը և Հայկ Խաչատրյանը։

## Ստեղծագործական անձնակազմ
* Սցենարը՝ «Շարմ Հոլդինգ» ընկերության ստեղծագործական խումբ
* Ռեժիսոր՝ Վահե Խաչատրյան
* Դերերում՝ Հայկ Մարության, Մկրտիչ Արզումանյան, Հայկ Խաչատրյան, Արամո, Մարկ Սաղաթելյան և ուրիշներ
* Մասնակցությամբ՝ Հրանտ Թոխատյանի, Կարեն Ղազարյանի, Ռուբեն Ջաղինյանի
* Պրոդյուսեր՝ Ռաֆայել Հովհաննիսյան

## Աղբյուրներ

## Արտաքին հղումներ
* Բանդան Շարմ Հոլդինգի կայքում 
* Բանդան Շարմ Փիքչրսի կայքում
* «Բանդա» ֆիլմի թրեյլերը
* «Բանդա» ֆիլմը IMDB կայքում

Կատեգորիա:2000 ֆիլմեր
Կատեգորիա:Հայկական ֆիլմեր
Փեսացուն կրկեսից

**«Փեսացուն կրկեսից»**, հայկական արկածային կինոկատակերգություն, որի պրեմիերան կայացել է 2011 թվականին։ Սցենարի հեղինակներն են Աշոտ Աբրահամյանը, Ռուբեն Ջաղինյանը, Դավիթ Բաբախանյանը։

## Սյուժե
Եթովպիայի մշակույթի նախարարն իր երկրում գտնվող հայ դեսպանին է նվիրում մի հին կավե կուժ։ Դեսպանը ժամանում է Հայաստան՝ իր հետ բերելով կուժը։ Ֆիլմի հետագա զարգացումներից պարզ է դառնում, որ կուժը Հայաստան տեղափոխելը ոչ միայն մշակութային դիվանագիտական առաքելության ակտ է, այլև՝ հատուկ ծառայությունների կողմից մանրակրկիտ կերպով մշակված օպերացիա, որի նպատակը հանցավոր կազմակերպության բացահայտումն է՝ կողոպուտի փորձ հրահրելու միջոցով։ Սակայն օպերացիան անկանխատեսելի ընթացք է ստանում…

Ֆիլմի գլխավոր հերոս Նարեկը սիրահարված է դեսպանի դստերը։ Նա ժամանում է ամառանոց, ուր սպասվում է նրա ծանոթությունը հարսնացուի ծնողների հետ։ Նարեկը մասնագիտությամբ անասնաբույժ է և աշխատում է կրկեսում։ Հանգամանքների բերումով նա ամառանոց է գալիս ոչ մենակ… Չիմանալով ում մոտ թողնել կապիկ Միկկիին՝ Նարեկն իր հետ բերում է նրան։ Հասկանալով, որ դա լավագույն լուծումը չէ առաջին անգամ հարսնացուի ծնողներին այցելողի համար, հերոսն անում է հնարավոր ամեն ինչ՝ Միկկիին թաքցնելու նպատակով։ Սակայն իրադարձությունները դուրս են գալիս վերահսկողությունից… Ամառանոցում ծավալվում է անսպասելի ու զվարճալի միջադեպերով լի պատմություն… 
Թվում է, թե այդ խճճված և արկածներով լի պատմությունը լավ ավարտ չի կարող ունենալ։ Սակայն կա մի հանգամանք, որն օգնում է ֆիլմի գլխավոր հերոսներին խուսափել անհաջողություններից և վերագտնել՝ թվում է արդեն կորցրած սերն ու երջանկությունը։

## Նկարահանող անձնակազմ
* Ռեժիսոր՝ Դավիթ Բաբախանյան
* Պրոդյուսեր՝ Լիլիթ Մարտիրոսյան
* Գործադիր պրոդյուսեր՝ Արմեն Համբարձումյան
* Գլխավոր պրոդյուսեր՝ Ռուբեն Ջաղինյան

## Դերեր
* Հովհաննես Ազոյան
* Սերժ Ավետիքյան
* Ռոզի Ավետիսովա
* Վիվյեն Բաստաջյան
* Սամվել Սարգսյան
* Սոս Ջանիբեկյան
*Վրույր Հարությունյան

## Արտաքին հղումներ
*Փեսացուն կրկեսից Շարմ Հոլդինգի պաշտոնական կայքում 
*Փեսացուն կրկեսից Շարմ Pictures կայքում
*Փեսացուն կրկեսից Պանարմենիան Մեդիա կայքում
*Փեսացուն կրկեսից ֆիլմի սաունդթրեքը

Կատեգորիա:2011 ֆիլմեր
Կատեգորիա:Դավիթ Բաբախանյանի ֆիլմեր
Կատեգորիա:Հայկական ֆիլմեր
Քանի դեռ կամ

**«Քանի դեռ կամ»**, վավերագրական ֆիլմ Երևանի մասին՝ նկարահանված 2000 թվականին։ Մտահղացման հեղինակը Ռաֆայել Հովհաննիսյանն է, սցենարի հեղինակը՝ Հակոբ Ռուբինյանը։

## Սյուժե
Երեխաները որքան էլ հոգս, իսկ երբեմն, անգամ, ցավ պատճառեն ծնողներին, միևնույն է՝ վերջիններս ներում են իրենց զավակներին։ Ցավոք, մեր ծնողների իրական մեծությունն ու արժեքը մենք հաճախ հասկանում ենք միայն այն ժամանակ, երբ գտնվում ենք նրանցից հեռու կամ էլ, երբ արդեն կորցրած ենք լինում նրանց։
Ֆիլմը Երևանի մասին է, գլխավոր հերոսը… ձայնն է՝ շատ ու շատ բաներ վերապրած և այսօր էլ ապրող հինավուրց քաղաքի սրտի Ձայնը. մարդկային փոխհարաբերություններ, այնքան ծանոթ ու անկեղծ պատմություններ, որ չեն կարող իրենց արձագանքը չգտնել մեզանից յուրաքանչյուրի հոգում։

## Նկարահանող անձնակազմ
* Ռեժիսոր՝ Միքայել Դովլաթյան
* Հեղինակային խումբ՝ Ռուբեն Ջաղինյան, Արմեն Հակոբջանյան, Կարո Կիրակոսյան
* Անդրկադրային ձայն՝ Հրանտ Թոխատյան։

## Արտաքին հղումներ
*«Քանի դեռ կամ» ֆիլմը Շարմ Հոլդինգի պաշտոնական կայքում 
*«Քանի դեռ կամ» ֆիլմն ամբողջությամբ Sharm Pictures կայքում
*«Քանի դեռ կամ» ֆիլմը Կինոպոիսկ կայքում

Կատեգորիա:2000 ֆիլմեր
Կատեգորիա:Հայկական վավերագրական ֆիլմեր
Կատեգորիա:Հայկական ֆիլմեր
Կատեգորիա:Միքայել Դովլաթյանի ֆիլմեր
Լոկո մոկո

**Լոկո մոկո** ( Loco moco) - Հավայական խոհանոցի կերակրատեսակ է։ Գոյություն ունեն այս տեսակի վերաբերյալ շատ փոփոխություններ, սակայն շատ դեպքերում այն բաղկացած է կծու պղպեղից, սպիտակ բրնձից, ծածկված է մսի կոտլետով, որն էլ իր հերթին ծածկված է տապակած ձվով (ձվածեղ) լցված մուգ մսային քաղցրաթթվային սոուսով։                                                                     
Տարբեր տեսակները իրենց մեջ կարող են պարունակել՝ ապախտած խոզի միս, պորտուգալական երշիկ, հավ, ծովախեցգետին և տարբեր տեսակի մսային մթերքներ։

## Ֆոտոսրահ
                                                                             
Fish loco moco.jpg
Loco Moco.jpg                                                                         


## Արտաքին հղումներ
* Լոկո մոկոյի ծագումը 

Կատեգորիա:Ամերիկյան խոհանոց
Կատեգորիա:Տավարի ուտեստներ
Կատեգորիա:Ուտեստներ հավի ձվից
Կատեգորիա:Բրինձից ուտեստներ
Կատեգորիա:Հավայան խոհանոց
Կատեգորիա:Բրնձով ուտեստներ
Կատեգորիա:Մսով ուտեստներ
Ալեքսանդր Շելկովնիկով

**Ալեքսանդր Բորիսի Շելկովնիկով** (), հայ խորհրդային բնախույզ, կովկասագետ-բնագետ։ Տեղական ֆաունայի և ֆլորայի ուսումնասիրության հիմնադիրն է։

## Կենսագրություն
Սովորել է Պետերբուրգի Պաժերի դպրոցում։ Մասնակցել է (1904-1916 թթ.) Կովկասյան թանգարանի ստեղծման աշխատանքներին, գիտահետազոտական արշավների։ Շելկովնիկովը ուսումնասիրել է Կովկասի, մասնավորապես Հայաստանի, բուսական և կենդանական աշխարհը, կազմել մեծ թվով հավաքածուներ։ 1922 թվականին Շելկովնիկովի նախաձեռնությամբ Երևանում կազմակերպվել են Հայաստանի բնապատմական, 1925 թվականին՝ ՀԽՍՀ հողժողկոմատին կից գյուղատնտեսական թանգարանները, 1927 թվականին՝ բուսաբանական այգին։ Կյանքի վերջին տարիներին Շելկովնիկովը եղել է Հայաստանի բնապատմական թանգարանի գիտական խորհրդատուն և Երևանում նոր կազմակերպված Սևանի թանգարանի տնօրենը։ 1901 թվականից U․ Պետերբուրգի ԳԱ կենդանաբանական թանգարանի թղթակից էր, աշխարհագրական ընկերության անդամ, ՀԽՍՀ հողժողկոմատին կից ՀԽՍՀ բնության ուսումնասիրության և պահպանության կոմիտեի նախագահը։ Շելկովնիկովի անունով են կոչվում տարբեր մասնագետների՝ Կովկասում հայտնաբերած բույսերի ու կենդանիների մոտ 40 տեսակ ու ենթատեսակ։

## Ծանոթագրություններ

Կատեգորիա:Հայ բնագետներ
Կատեգորիա:Հայ կովկասագետներ
Կատեգորիա:Հայ բուսաբաններ
Փոխպատվաստում

thumb|right|282px|<center>  (1968)</center>

Օրգանի կամ հյուսվածքի փոխպատվաստումը օրգանիզմի մի մասից մյուսում կամ մի կենդանուց մյուսին կոչվում է **տրանսպլանտացիա** ։ Այն օրգանիզմը, որից վերցնում են տվյալ օրգանը կամ հյուսվածքը, կոչվում է *[[դոնոր]]*, իսկ օրգանիզմը, որին պատվաստում են՝ *[[ռեցիպիենտ]]*
Փոխպատվաստման համար վերցրած օրգանը կոչվում է *տրանսպլանտատ*։

Տարբերում են **աուտոտրանսպլանտացիա**, երբ փոխպատվաստումը կատարում են նույն օրգանիզմում՝ մարմնի մի մասից մյուսում։ **Ալլոտրանսպլանտացիա**-փոխպատվաստումը կատարում են նույն տեսակին պատկանող մի անհատից մյուսին։

**Քսենոտրանսպլանտացիա**, երբ դոնորը և ռեցիպիենտը պատկանում են տարբեր տեսակներին։

Տրանսպլանտացիայի հաջողությունը հիմնականում պայմանավորված է օրգանիզմի իմունոլոգիական ռեակցիայից, որն առաջանում է դոնորի և ռեցիպիենտի ոչ միանման անտիգենային կազմությունից։

Աուտոտրանսպլանտացիայի դեպքում տրանսպլանտը, որպես անտիգեն, նույնն է, ինչ ռեցիպիենտինը, ուստի իմունոլոգիական ռեակցիա չի առաջանում։ Տարբեր օրգանիզմների միջև կատարվող տրանսպլանտացիան առաջացնում է իմունային ռեակցիա տարբեր անտիգեների առկայության պատճառով։

Մոնոզիգոտ երկվորյակների անտիգենային նմանության շնորհիվ նրանց միջև տրանսպլանտացիան հաջող է ընթանում։ Վերոհիշյալ պատճառից քսենոտրանսպլանտացիան հնարավոր է իրականացնել միայն որոշ անողնաշարավոր կենդանիների մոտ։

Ինչպես արդեն նշվեց, դոնորից վերցրած տրանսպլանտը ռեցիպիենտի համար համարվում է օտարածին նյութ (անտիգեն), որը պատճառ է դառնում հակամարմինների առաջացման (իմունային ռեակցիա)։ Դա է պատճառը, որ ալլոտրանսպլանտացիայի դեպքում ռեցիպիենտի օրգանիզմում տրանսպլանտը կարճատև սերտաճելուց հետո անջատվում է։

## Գրականություն
* Սիսակյան Ս․ Հ․, Ընդհանուր և բժշկական կենսաբանություն, Երևան 2006 թվական, Զանգակ տպագրատուն, էջ 282

Կատեգորիա:Ընդհանուր կենսաբանություն
Կատեգորիա:Տրանսպլանտոլոգիա
Poker.Am (ֆիլմ)

**«Poker.Am»**-ը հայկական սուր ու լարված սյուժեով կատակերգություն է, որի պրեմիերան տեղի է ունեցել 2012 թվականին։ Ֆիլմը հայերեն լեզվով է՝ ռուսերեն և անգլերեն լուսագրերով։ Այն կրկնօրինակված է նաև վրացերեն և ռուսերեն։

## Սյուժե
Ֆիլմի գլխավոր հերոսն աշխատում է քաղաքի ամենահայտնի ռեստորաններից մեկում։ Նա պատրաստվում է ամուսնության առաջարկություն անել իր սիրեցյալին և այդ առիթով ձեռք է բերել անհրաժեշտ ամեն ինչ՝ և՛ մատանի, և՛ անգամ նոր փողկապ՝ էլեկտրիկ-կապույտ գույնի, նրան պատրաստ է աջակցել լավագույն ընկերը՝ Գարիկը (Միշո)։ Վերջինիս «քթի տակ» պոկերի առաջնության եզրափակիչն է, սակայն աշխատավայրում արտասովոր իրավիճակ է ստեղծվել։ Գարիկը դիմում է Մուշոյի (Հովհաննես Ազոյան) օգնությանը, ով, իհարկե, չի կարող մերժել նրան։ Եվ ինչ է ստացվում դրանից… Հանգամանքներն անվերահսկելի ընթացք են ստանում ու գլխավոր հերոսը հայտնվում է իր համար ոչ սովորական իրավիճակներում՝ զվարճալի, վտանգավոր, ռիսկային։

## Նկարահանող անձնակազմ
* Ռեժիսոր՝ Դավիթ Բաբախանյան
* Պրոդյուսեր՝ Կարեն Ղազարյան
* Գործադիր պրոդյուսեր՝ Արմեն Համբարձումյան
* Գլխավոր պրոդյուսեր՝ Ռուբեն Ջաղինյան
* Դերերում՝ Հովհաննես Ազոյան, Միքայել (Միշո) Աբրահամյան,Տիգրանուհի Տեր֊Մարկոսյան,Արտաշես Ալեքսանյան, Լիլի Էլբակյան, Անի Պետրոսյան, Լուիզա Ներսիսյան, Խորեն Լևոնյան, Ռոլանդ Գասպարյան, Շոռենա Բեգաշվիլի , Դավիթ Կացարավա, Արմեն Մարգարյան, Զուրաբ Գաչեչիլաձե, Ջաբա Կիլաձե, Նիկոլոզ Արաբիձե, Վասիլի Փխակաձե, Միխայիլ Անդգուլաձե, Խվիչա Մագլակելիձե,Լյուսի Հայրապետյան

## Արտաքին հղումներ
* «Poker.Am» ֆիլմը Շարմ Հոլդինգի պաշտոնական կայքում 
* «Poker.Am» ֆիլմը Sharm Pictures կայքում
* POP հանրագիտարանը «Poker.Am» ֆիլմի մասին

Կատեգորիա:2012 ֆիլմեր
Կատեգորիա:Դավիթ Բաբախանյանի ֆիլմեր
Կատեգորիա:Հայկական ֆիլմեր
Ֆիլիպ Շեյդեման

**Ֆիլիպ Շեյդման** (, ), գերմանական սոցիալ-դեմոկրատիայի աջ թևի պարագլուխներից։ Գերմանիայի սոցիալ-դեմոկրատական կուսակցության անդամ 1883 թվականից։

## Գործունեություն
Եղել է ռայխստագի դեպուտատ (1903-1918, 1920-1933)։ Առաջին համաշխարհային պատերազմի (1914-1918) տարիներին՝ սոցիալ-շովինիստ։ 1918 թվականի Նոյեմբերյան հեղափոխության ընթացքում, միապետության անխուսափելի կործանման պարագայում, հռչակեց (նոյեմբերի 9-ին) հանրապետություն, մտավ կառավարության մեջ՝ աշխատելով խանգարել հեղափոխության հետագա զարգացմանը։ 1919 թվականի փետրվար-մարտին Վայմարյան Հանրապետության առաջին կառավարության ղեկավարն էր։ Գերմանիայում ֆաշիստական դիկտատուրայի հաստատումից հետո վտարանդվել է։

## Ծանոթագրություններ

Կատեգորիա:1865 ծնունդներ
Կատեգորիա:1939 մահեր
Կատեգորիա:Սոցիալ-դեմոկրատական կուսակցություններ
Կատեգորիա:Գերմանիայի կանցլերներ
Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Գերմանիայի քաղաքական գործիչներ
Կատեգորիա:Գերմանիայի կառավարության ղեկավարներ
Կատեգորիա:Գերմանիայի նախարարներ
Կատեգորիա:Քաղաքականության մասնակիցներ
Շարող մեքենա

**Շարող մեքենա** պոլիգրաֆիայում, տեքստի վերարտադրման համար տպագրական կաղապարներ պատրաստող մեքենա։ Առավել տարածված են մետաղական շարվածքի շարվածաձուլման, տողաձուլման (լինոտիպ, ինտերտիպ), բառաձուլման (մոնոտիպ), լուսաշարվածքային մեքենաները, որոնք հնարավորություն են տալիս ստանալ տեքստի պոզիտիվ պատկերը լուսաթղթի վրա կամ դիապոզիտիվը (նեգատիվը) լուսաժապավենի վրա։ Շարվածատպման մեքենաները պատրաստում են էջի տպվածքը, որն այնուհետև լուսանկարվում է դիապոզիտիվի (նեգատիվի) ստացման համար։

Կատեգորիա:Տպագրություն
Կատեգորիա:Էլեկտրոնիկա
Կատեգորիա:Տեխնիկական սարքեր
Բորիս Շեբոլդաև

**Բորիս Պետրովիչ Շեբոլդաև** (), Կովկասում խորհրդային ռեժիմի հաստատման աջակից, ԽՄԿԿ անդամ (1914)։

Ծնվել է Փարիզում, բժշկի ընտանիքում։ 1900 թվականից ապրել է Պետերբուրգում։ 1916 թվականին զորակոչվել է բանակ։ 1917 թվականին եղել է Կովկասյան բանակի ՌՀԿ նախագահի տեղակալ։ 1918 թվականին՝ ՌԿ(բ)կ Բաքվի կոմիտեի անդամ, Բաքվի ԺԿԽ-ի ռազմական գործերի ժողկոմի տեղակալ։ 1920 թվականին՝ ՌԿ(բ)կ Դաղստանի մարզկոմի քարտուղար և հեղկոմի նախագահի տեղակալ, 1923-1925 թվականներին՝ Թուրքմենստանի Կ(բ) կ ԿԿ-ի բաժնի վարիչ, ՌԿ(բ)կ Ցարիցինի (Վոլգոգրադ) նահանգկոմի քարտուղար, ապա աշխատել է ՀամԿ(բ) կ ԿԿ-ի ապարատում, 1928-1937 թվականներին ղեկավար կուսակցական աշխատանքներ է կատարել մի շարք երկրկոմներում, 1937 թվականից եղել է ՀամԿ(բ) կ Կուրսկի մարզկոմի քարտուղար։ Կուսակցության XV, XVI, XVI համագումարների պատգամավոր, XV ընտրվել է ԿՎՀ-ի, XVI և XVII ՀամԿ(բ)կ ԿԿ-ի անդամ։

Պարգևատրվել է Կարմիր դրոշի շքանշանով։

## Ծանոթագրություններ

Կատեգորիա:Մահապատժի ենթարկված քաղաքական գործիչներ
Կատեգորիա:ԽՍՀՄ-ում բռնադատվածներ
Կատեգորիա:Գնդակահարվածներ
Կատեգորիա:Ռուս հեղափոխականներ
Կատեգորիա:Մարքսիստներ
Կատեգորիա:Ռուսաստանի քաղաքացիական պատերազմի մասնակիցներ
Դոնեցկի մարզում Մալայզիական ավիաուղիների Boeing 777-ի վթար

**Դոնեցկի մարզում Մալայզիական ավիաուղիների Boeing 777-ի վթար**, Malaysia Airlines ավիաընկերության Boeing 777 օդանավի ավիավթար, չվերթը պետք է իրականացվեր Ամստերդամից Կուալա Լումպուր, իսկ դեպքը տեղի է ունեցել 2014 թվականի հուլիսի 17-ին Ուկրաինայի Դոնեցկի մարզի արևելյան մասում գտնվող Տոպեզ քաղաքի մոտ Գրաբով գյուղում, գյուղը գտնվում է Լուգանսկի մարզի հետ սահմանում, Ուկրաինայի կոնֆլիկտի ամենաթեժ շրջանում։

Օդանավում գտնվում էր 283 ուղևոր և 15 անձնակազմի անդամ, բոլորը զոհվեցին։

## Ծանոթագրություններ

## Արտաքին հղումներ
* Malaysia Airlines Flight 17 - Malaysia Airlines 
** MH17 Passenger Manifest  Malaysia Airlines-ի կայքում (ուղևորների պաշտոնական ցանկը)

Կատեգորիա:Դավադրության տեսություն
Պավել Յոսեֆ Շաֆարիկ

**Պավել/Յոսեֆ Շաֆարիկ, Շաֆարժիկ** ( , , ), սլովակ և չեխ ազգային շարժման գործիչ, պատմաբան, բանասեր, բանաստեղծ։

1817 թվականին ավարտել է Ենայի համալսարանը։ Ֆրանտիշեկ Պալացկու հետ համահեղինակությանբ գրել է «Չեխական պոեզիայի ակունքները» աշխատությունը, որ լույս է տեսել 1818 թվականին։ 1848 թվականի հեղափոխության ժամանակ ունեցել է լիբերալ-բուրժուական դիրքորոշում։ Շաֆարիկը առաջինն էր սլավոնագետներից, որ կիրառել է պատմահամեմատական մեթոդը սլավոն ժողովուրդների ուսումնասիրման հարցում, փորձել ցույց տալ սլավոնների դերը համաշխարհային պատմության մեջ։ Գրել է աշխատություններ սլավոնական գրականության, լեզվի, պատմության, ազգագրության, բանահյուսության և հնագիտության վերաբերյալ («Սլավոնական հնություններ», 1837, «Սլավոնական ազգագրություն», 1843)։

Մեծ ազդեցություն է գործել սլավոնագիտության զարգացման վրա։ 1839 թվականին ընտրվել է Պետերբուրգի ԳԱ արտասահմանյան թղթակից անդամ։

## Ծանոթագրություններ

Կատեգորիա:Չեխ պատմաբաններ
Կատեգորիա:Չեխ բանասերներ
Կատեգորիա:Սլավոնագետներ
Կատեգորիա:Չեխ լեզվաբաններ
Կատեգորիա:Չեխ բանաստեղծներ
Կատեգորիա:Անձինք նամականիշերի վրա
Կատեգորիա:Չեխ թարգմանիչներ
Կատեգորիա:Չեխ լրագրողներ
Կատեգորիա:Չեխ մանկավարժներ
Կատեգորիա:Սլովակ գիտնականներ
Կատեգորիա:Չեխ գրողներ
Կատեգորիա:Ռուսաստանի ԳԱ թղթակից անդամներ
Կատեգորիա:Չեխ փիլիսոփաներ
Չի կարող պատահել

**«Չի կարող պատահել»**, «Մոսֆիլմ» կինոստուդիայի արտադրության, 1975 թ.-ին թողարկված խորհրդային ֆիլմ։ Ֆիլմը կազմված է Միխայիլ Զոշչենկոյի ստեղծագործությունների («Ոճիր և պատիժ», կատակերգություն, «Զվարճալի արկածներ», պատմվածք, «Հարսանեկան պատահար», կատակերգություն) հիման վրա նկարահանված երեք պատմություններից։

## Ոճիր և պատիժ
### Դերերում

### Երգը
* «Губит людей не пиво» (Ա. Զացեպին - Լ. Դերբենև), կատարումը՝ Վյաչեսլավ Նևիննի։

## Զվարճալի արկածներ
### Դերերում

### Երգը
* «Купидон» (Ա. Զացեպին - Լ. Դերբենև), կատարումը՝ Օլեգ Դալ։

## Հարսանեկան պատահար
### Դերերում

### Երգը
* «Чёрные подковы» (Ա. Զացեպին - Լ. Դերբենև), կատարումը՝ Ռոբերտ Մուշկամբարյան։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Մոսկվայում նկարահանված ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:Լեոնիդ Գայդայի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1927 թվականին
Կատեգորիա:Ֆիլմեր հարսանիքի մասին
Մարի Ժոզեֆ Շենիե

**Մարի Ժոգեֆ Բլեզ դը Շենիե** (, ), ֆրանսիացի գրող, հրապարակախոս։ Ֆրանսիական ակադեմիայի անդամ (1803)։ 
## Գործունեություն
Շենիեի «Կարլոս 9-րդ կամ Դաս թագավորներին» (բեմադրություն 1789, հրատարակչություն 1790, հետագայում վերնագրվել է «Կարլոս 9-րդ կամ Բարդուղիմեոսյան գիշեր») ողբերգությունը ֆրանսիական թատրոնում հաստատել է հեղափոխական կլասիցիզմը։ Ֆրանսիական մեծ հեղափոխության տարիներին Շենիեն եղել է Յակոբինյան ակումբի անդամ, Կոնվենտի պատգամավոր։ ժողովրդական տոնախմբությունների համար գրված հայրենասիրական հանդիսավոր շատ հիմների հեղինակ է։ Պատկանել է յակոբինյանների չափավոր թևին, չի ընդունել հեղափոխական տեռորը։ Հեղափոխությունից հետո հավատարիմ է մնացել հանրապետական համոզմունքներին։ Աննկուն ազատասիրության ոգով են տոգորված Շենիեի «Ֆիլիպ 2-րդ» (1803), «Տիբերիոս» (1805) ողբերգությունները, ինչպես և չափածո երգիծանքները։

## Ծանոթագրություններ

Կատեգորիա:Ֆրանսիացի գրողներ
Կատեգորիա:Ֆրանսիացի հրապարակախոսներ
Կատեգորիա:Ֆրանսիական մեծ հեղափոխություն
Կատեգորիա:Անձինք:Ստամբուլ
Կատեգորիա:Փարիզի համալսարանի շրջանավարտներ
Կատեգորիա:Անձինք Կոստանդնուպոլսից
Կատեգորիա:Ֆրանսիական ակադեմիայի անդամներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի թարգմանիչներ
Կատեգորիա:Պեր Լաշեզ գերեզմանատանը թաղվածներ
Կատեգորիա:18-րդ դարի ֆրանսիացի գրողներ
Կատեգորիա:Կրոնների քննադատներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի պատմաբաններ
Կատեգորիա:Պատվո լեգեոնի շքանշանի սպաներ
Հայկազ Նավասարդյան

**Հայկազ Սարիբեկի Նավասարդյան** (), հայ մաթեմատիկ-ծրագրավորող։

## Կենսագրություն
Հայկազ Նավասարդյանը ծնվել է 1957 թվականի հունվարի 10-ին Հայաստանի Ապարանի Ծաղկաշեն գյուղում։ 1964-1971 թվականներին սովորել է Ծաղկաշենի 8-ամյա դպրոցում։ Այնուհետև ուսումը շարունակել է ԵՊՀ-ին առընթեր ակադեմիկոս Արտաշես Շահինյանի անվան ֆիզմաթ գիշերօթիկ դպրոցում, որն ավարտել է 1974 թվականին։ Նույն տարում ընդունվել և 1979 թվականին գերազանցության դիպլոմով ավարտել է ԵՊՀ-ի մեխմաթ ֆակուլտետի մաթեմատիկական բաժինը։ 1980-1983 թվականներին սովորել է ԵՊՀ-ի հեռակա ասպիրանտուրայում։

## Աշխատանքային գործունեություն
1979-1988 թվականներին աշխատել է ԵՊՀ-ի ֆիզմաթ ֆակուլտետում՝ որպես մաթեմատիկ-ծրագրավորող։ 1983-1988 թվականներին համատեղությամբ աշխատել է ԵՊՀ-ին առընթեր դպրոցում, որպես մաթեմատիկայի ուսուցիչ, իսկ 1988 թվականից՝ որպես հիմնական աշխատող։ 1990-1993 թվականներին և 1997-2002 թվականներին աշխատել է որպես ուսումնադաստիարակչական աշխատանքների գծով փոխտնօրեն: 2002-2021թթ. եղել է Ֆիզմաթ դպրոցի տնօրեն, 2021 թվականից նույն դպրոցի փոխտնօրենն է:

1997 թվականին հիմնադրել է Ուսում ոչ պետական հանրակրթական դպրոցը և 1997-2002 թվականներին եղել է այդ դպրոցի տնօրենը։

1990 թվականին ստացել է «Մեթոդիստ ուսուցիչ» կոչում, իսկ 1996 թվականին՝ մաթեմատիկայի հետազոտող ուսուցչի որակավորում։ Մարզային, հանրապետական և միջազգային օլիմպիադաների կազմակերպման համար պարգևատրվել է ՀՀ ԿԳ նախարարի պատվոգրով 2 շնորհակալագրերով, ինչպես նաև Երևանի քաղաքապետի շնորհակալագրով և դիպլոմով։ Նա ունի մի շարք տպագրված հոդվածներ, զեկուցումներ, մաթեմատիկայի տեղեկագիրք, գրքույկներ, «Երկրաչափության լրացուցիչ նյութեր» և «Հետաքրքրաշարժ խնդիրներ», թարգմանել և անհրաժեշտ տեսական նյութ ավելացնելով հրատարակել է Վ. Պարախնևիչի «Երկրաչափության խնդիրների ժողովածու» խնդրագիրքը, 7-9-րդ դասարանցիների ընդունելության քննությունների համար կազմել է «Հետաքրքրաշարժ և տրամաբանական խնդիրներ» 2001-2012 թվականներին խնդրագիրքը։

## Պարգևներ
* Մովսես Խորենացու մեդալ (2005)։
* Հայաստանի Հանրապետության վաստակավոր մանկավարժ (2011)։
* ՀՀ վարչապետի հուշամեդալ (2015)։

## Աղբյուրներ
*  Հայկազ Սարիբեկի Նավասարդյան. ԵՊՀ առընթեր Արտաշես Շահինյանի անվան ֆիզիկամաթեմատիկական դպրոցի կայքում 

Կատեգորիա:Ծաղկաշեն (Արագածոտն) գյուղում ծնվածներ
Կատեգորիա:ԵՊՀ շրջանավարտներ
Կատեգորիա:Մովսես Խորենացու մեդալակիրներ
Կատեգորիա:ՀՀ վաստակավոր մանկավարժներ
Կատեգորիա:Հայ մաթեմատիկոսներ
Կատեգորիա:Հայ ծրագրավորողներ
Բեհբուտ Շելկովնիկով (արվեստաբան)

**Բեհբուտ Ալեքսանդրի Շելկովնիկով (Շելկովնիկյան)** (), խորհրդային արվեստաբան։

Բեհբուտ Մարտիրոսի Շելկովնիկովի թոռը։

## Կենսագրություն
1930 թվականին ավարտել է Լենինգրադի համալսարանի քիմիայի ֆակուլտետը։ 1934 թվականից զբաղվել է Անիի, Դվինի խեցեղենի և ապակու ուսումնասիրությամբ։ 1941-1945 թվականներին աշխատել է Հայաստանի ԳԱ պատմության ինստիտուտում, 1945-1967 թվականներին՝ Լենինգրադի Էրմիտաժում, որպես գիտաշխատող, շարունակել հետազոտությունը 9-14-րդ դարերում Անդրկովկասի խեցեգործության, ինչպես և ռուսական կիրառական արվեստի բնագավառում։ Շուրջ 40 գիտական աշխատության հեղինակ է։ Լենինգրադի համալսարանում վարել է ռուսական և հայկական կիրառական արվեստների հատուկ դասընթացներ։ Միջնադարյան Հայաստանի կիրառական արվեստին նվիրված Շելկովնիկովի աշխատությունները եզակի են իրենց տեսակի մեջ։

Կատեգորիա:1897 ծնունդներ
Կատեգորիա:1975 մահեր
Կատեգորիա:Ռուս արվեստաբաններ
Կատեգորիա:Մարտի 27 ծնունդներ
Կատեգորիա:Դեկտեմբերի 2 մահեր
Կատեգորիա:Սանկտ Պետերբուրգ քաղաքում մահացածներ
Սանմարինացիներ

**Սանմարինացիներ** (իտալերեն՝ *sammarinese*), Սան Մարինոյի ազգն են։ Սան Մարինոյի բնակչությունից սանմարինացիներն են կազմում 33.000: Սանմարինացիները կազմում են, բնակչության 80 %-ը, մնացյալները իտալացիներ են (մոտ 19 %), և շատ քիչ թվով ուրիշ ազգեր (մոտ 1 %)։ Խոսում են իտալերենով։ Թվաքանակը կազմում է մոտ 47 հազար մարդ (2013 թվականի տվյալներով), որոնցից մոտ 14 հազարն ապրում են Սան Մարինոյի սահմաններից դուրս՝ հիմնականում Իտալիայում և Ֆրանսիայում։ Նրանք ազգակցական բարեկամն են իտալացիները։
## Ծանոթագրություններ

Կատեգորիա:Սան Մարինոյի բնակչություն
Կարոլ Շիմանովսկի

250px|մինի|Կարոլ Շիմանովսկու տուն-թանգարանը
**Կարոլ Մացեյ Կորվին-Շիմանովսկի** (, ), լեհ կոմպոզիտոր և դաշնակահար։ «Երիտասարդ Լեհաստան» խմբի անդամ։ Վարշավայի կոնսերվատորիայի պրոֆեսոր և ռեկտոր (1927-1929, 1930-1933)։

## Կենսագրություն
Շիմանովսկին 20-րդ դարի լեհական երաժշտության խոշորագույն ներկայացուցիչներից է։ Ստեղծագործության առաջին շրջանում կրել է Ֆրեդերիկ Շոպենի, Ալեքսանդր Սկրյաբինի, Կլոդ Դեբյուսիի և Ռիխարդ Շտրաուսի, ինչպես և Արևելքի մշակույթի (ուղևորություն Ալժիր և Թունիս, 1914) ազդեցությունը՝ պահպանելով իր անհատականությունը և երաժշտության ազգային ինքնատիպությունը։ Հաջորդ՝ «Ֆոլկլորային» շրջանը (1920-1937) կապված է լեհ․ բանահյուսության ուսումնասիրման և ստեղծագործական վերակերպավորման հետ։ Գրել է «Հագիթ», «Ռոգեր արքա» օպերաները, «Հարնասի» բալետը, Stabat Mater («Գեղջկական ռեքվիեմ»), 4 սիմֆոնիա, ջութակի 2 կոնցերտ, 2 լարային կվարտետ, ջութակի և դաշնամուրի սոնատ և «Մյութոսներ» շարքը, դաշնամուրային 3 սոնատ, «Դիմակներ» և «Մետոպներ» շարքերը, էտյուդներ, պրելյուդներ, մազուրկաներ, խմբերգեր, երգեր և ռոմանսներ։ Ֆրեդերիկ Շոպենի, Ալեքսանդր Սկրյաբինի, Իգոր Ստրավինսկու, Մորիս Ռավելի մասին հոդվածների հեղինակ է։ Շիմանովսկին հիմք դրեց լեհական ժամանակակից կոմպոզիտորական դպրոցին։

## Ծանոթագրություններ

Կատեգորիա:Լեհ կոմպոզիտորներ
Կատեգորիա:Լեհ դաշնակահարներ
Կատեգորիա:20-րդ դարի դասական կոմպոզիտորներ
Կատեգորիա:Կրակովի համալսարանի շրջանավարտներ
Կատեգորիա:Լեհ մանկավարժներ
Կատեգորիա:Լեհ երաժիշտներ
Կատեգորիա:Տուբերկուլոզից մահացածներ
Կատեգորիա:Օպերային կոմպոզիտորներ
Կատեգորիա:Ուկրաինացի կոմպոզիտորներ
Կատեգորիա:Դասական կոմպոզիտորներ
Կատեգորիա:Ռուսական կայսրության դաշնակահարներ
Կատեգորիա:Լեհ հրապարակախոսներ
Կատեգորիա:Երաժշտական մանկավարժներ
Blind

**«Blind»** («Կույր»), երկրորդ սինգլը Hurts բրիտանական խմբի երկրորդ ալբոմից, որը լույս է տեսել 2013 թվականի մայիս 20-ին։ Երգի հեղինակը Hurts խումբն է, իսկ պրոդյուսերային աշխատանքը կատարել են Hurts-ի տղաները և Ջոնաս Քուանթը։

## Տեսահոլովակը
Ռեժիսոր Նեզ Քամալը մասնակցել է նաև խմբի Exile ալբոմի պրոմո-վիդեոյի պատրաստման աշխատանքներին։ 2013 թվականի մարտի 4-ին սկսվեցին տեսահոլովակի նկարահանման աշխատանքները։ Նկարահանման հրապարակ հանդիսացան իսպանական հետևյալ քաղաքները՝ Ֆրիգիլանա, Մոլլինա և Արչիդոնան՝ որը գտնվում է Մալագայում — ընտրվեցին քաղաքների ամենա տարբեր գոտիները՝ հին քարանձավներից մինչև բերդի լանջեր, հին քաղաքի փողոցներ, եկեղեցիներ ու մի քանի գեղատեսիլ տեղական խանութներ։ Նկարահանման ժամանակ Թեոն աստիճաններով վազելիս հարվածելով երկաթե դարպասին, վնասում է իր գլուխը և աչքը։ Առաջին օգնությունից հետո նկարահանումները շարունակվեցին։

## Անձնակազմը
* Թեո Հաչքրաֆթ — խոսքերի հեղինակ, ծրագրավորող, վոկալ
* Ադամ Անդերսոն — երաժշտություն, պրոդյուսեր
* Nathalie Schmeikal — բեկ վոկալ
* Jonas Quant — պրոդյուսեր, խոսքերի հեղինակ, ծրագրավորում
* Wil Malone — դիրիժոր, գործիքավորող, փողային գործիքներ
* Tom Rees-Roberts — ձայնային գործիքներ
* Laurence Davis, Richard Watkins, Simon Rayner — դաշնամուր
* Jakob Hermann — ձայնային ռեժիսուրա
* Andy Wood, Richard Edwards — տրոմբոն
* Dan Grech-Marguerat — ձայնային ինժեներ
* Spike Stent — միքս-ինժեներ
* David Emery — ձայնային ռեժիսորի օգնական
* Ted Jensen — մաստերինգի մասնագետ

## Ֆորմատներ և թրեքների ցանկ
*;7" սինգլ
#"Blind" – 4:23
#"Blind" (ռեժիսորական տարբերակ) (Frankie Knuckles & Eric Kupper դասական միքս) – 5:30

*;CD սինգլ
#"Blind" – 4:23
#"Wonderwall" – 4:16

*;Թվայնացված ներբեռնում
#"Blind" – 4:23
#"Blind" (ռեժիսորական տարբերակ) (Frankie Knuckles & Eric Kupper ընդարձակված դասական միքս) – 7:26
#"Blind" (Jan Driver remix) – 4:00
#"Wonderwall" – 4:15
#"Blind" (տեսահոլովակ)

## Չարթեր

## Ծանոթագրություններ

Կատեգորիա:2013 երգեր
Կատեգորիա:Երգեր այբբենական կարգով
Ուլկա (Լաբայի վտակ)

**Ուլկա**, գետ Ռուսաստանում, Լաբայի ձախ վտակ (Կուբանի ավազան)։ Գետի ակունքը գտնվում է Լաբա գետի ձախ ափից  48 կմ հեռավորության վրա, ծովի մակերևույթից 420 մետր բարձրության վրա։ Գետի երկարությունը 100 կմ է, ջրահավաք ավազանի մակերեսը՝ 402 քառակուսի կիլոմետր։ Հոսում է Կրասնոդարի երկրամասի Ադըղեայի Հանրապետության տարածքով։

## Ծանոթագրություններ

Կատեգորիա:Ադըղեայի գետեր
Կատեգորիա:Ռուսաստանի գետեր
Լավ Ռադիո

**Լավ Ռադիոն** հիմնադրվել է 2012 թվականի օգոստոսին, իսկ կանոնավոր եթերը սկսվել է 2012 թվականի սեպտեմբերի 1-ից։ Հայաստանի առաջատար ինտերնետային ռադիոկայանն է։

## Պատմություն
Լավ Ռադիոն հայկական ինտերնետային ռադիոկայան է, որի հիմնադիրն է Աղաբեկ Մարգարյանը իսկ սեփականատերը Մեդիա Մարսետ ՍՊԸ-ն, իսկ 2014 թվականի Ապրիլի 11-ից Լավ Ռադիո ՍՊԸ-ն։ Սկսած 2012 թվականի սեպտեմբերի 1-ից Լավ Ռադիոն հեռարձակում է հայկական և արտասահմանյան հիթային կատարումներ՝ իր ունկնդրին մատուցելով որակյալ հնչողությամբ երաժշտություն։

Հեռարձակումը կատարվում է HD 256Կբիթ/վ արագությամբ, 44100 կհց հաճախությամբ և ստերեո հնչողությամբ։

Լավ Ռադիոն կարող են ունկնդրել աշխարհի ցանկացած կետից, որտեղ առկա է ինտերնետ հասանելիություն։ Դրա համար հարկավոր է պարզապես այցել ռադիոկայանի կայք էջը *[http://www.lavradio.am/  www.lavradio.am]* կամ ներբեռնել ռադիոկայանի պաշտոնական հավելվածը Android և iOS համակարգով աշխատող սարքերի համար։

Հաշվի առնելով ունկնդիրների կարծիքները, ընկերության հիմնադիրները 2012 թվականի դեկտեմբերի 5-ից գործարկեցին Լավ Ռադիոյի նոր ստորաբաժանում, որը կոչվեց Լավ Ռադիո Միքս (Лав Радио Микс, Lav Radio Mix).

## Լավ Ռադիո
ձախից|մինի|150x150փքս|Լավ Ռադիո 2012 թվականի տարբերանշանը
Լավ Ռադիոյի եթերում հնչում են միայն հայկական հիթային կատարումներ։
Հեռարձակումը կատարվում է HD 256 Կբիթ/վ արագությամբ, 44100 կհց հաճախությամբ ստերեո հնչողությամբ։

Հասանելի է ռադիոկայանի պաշտոնական հավելվածը Android և iOS համակարգերով աշխատող սարաքվորումների համար։

Ներբեռնեք Android հավելվածը այստեղ։

Ներբեռնեք iOS հավելվածը այստեղ։

## Լավ Ռադիո Միքս
ձախից|մինի|150x150փքս|Լավ Ռադիո Միքս ռադիոկայանի 2020 թվականի տարբերանշանը
Լավ Ռադիո Միքսի եթերում հնչում են միայն արտասահմանյան հիթային կատարումներ։
Հեռարձակումը կատարվում է HD 256 Կբիթ/վ արագությամբ, 44100 կհց հաճախությամբ ստերեո հնչողությամբ։

Հասանելի է ռադիոկայանի պաշտոնական հավելվածը Android և iOS համակարգերով աշխատող սարաքվորումների համար։

Ներբեռնեք Android հավելվածը այստեղ։

Ներբեռնեք iOS հավելվածը այստեղ։

## Արտաքին հղումներ
* Լավ Ռադիոյի պաշտոնական կայք
* [Լավ Ռադիոն [Ֆեյսբուք] ցանցում] 
* Լավ Ռադիոն TuneIn.com կայքում
* Լավ Ռադիո Միքսը TuneIn.com կայքում
* Լավ Ռադիոն Radioi.net կայքում 

## Ծանոթագրություններ